

**KLAIPĖDOS MIESTO SAVIVALDYBĖS**

**MERAS**

**POTVARKIS**

**DĖL vietovės lygmens TERITORIJŲ PLANAVIMO DOKUMENto RENGIMO TIKSLŲ**

Nr.

Klaipėda

Vadovaudamasis Lietuvos Respublikos teritorijų planavimo įstatymo 24 straipsnio 5 dalimi ir atsižvelgdamas į Klaipėdos miesto savivaldybės administracijos direktoriaus 2023 m. rugsėjo 5 d. įsakymą Nr. AD1‑978 „Dėl pritarimo iniciatyvai pradėti rengti vietovės lygmens teritorijų planavimo dokumentą“:

1. Nustatau, kad pradedamas rengti vietovės lygmens teritorijų planavimo dokumentas – apie 9,47 ha teritorijos Daugulių nagrinėjamame rajone Nr. 9.1 (žemės sklypų kadastriniai Nr. 2101/0039:552, 2101/0039:548, 2101/0039:549 ir 2101/0039:945) detalusis planas. Detaliojo plano rengimo tikslai – teisės aktų nustatyta tvarka atlikti žemės sklypų ribų ir ploto pakeitimus (sujungiant ir perdalijant žemės sklypus), detalizuojant bendrojo plano sprendinius naujai suformuotiems žemės sklypams nustatyti teritorijos naudojimo reglamento reikalavimus (keičiant žemės sklypų naudojimo paskirtį), neprieštaraujančius įstatymų ir kitų teisės aktų reikalavimams bei Teritorijų planavimo įstatymo 4 straipsnio 4 dalyje nurodytų teritorijų planavimo dokumentų sprendiniams, spręsti eismo organizavimo bei bendrojo ugdymo įstaigos nagrinėjamame rajone planavimo klausimus.

2. Įpareigoju Urbanistikos ir architektūros skyrių parengti planavimo darbų programą, teritorijų planavimo proceso inicijavimo sutarties projektą ir pateikti teritorijų planavimo dokumento rengimo iniciatoriams.

3. Įpareigoju Urbanistikos ir architektūros skyrių paskelbti šį potvarkį Klaipėdos miesto savivaldybės interneto svetainėje ir Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje (TPDRIS).

Šis potvarkis gali būti skundžiamas Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regiono apygardos administraciniam teismui, skundą (prašymą) paduodant bet kuriuose šio teismo rūmuose, per vieną mėnesį nuo šio potvarkio paskelbimo dienos.

|  |  |
| --- | --- |
| Savivaldybės meras | Arvydas Vaitkus |